Document ID: 32010D0028

KOMISSION PÄÄTÖS,
tehty 28 päivänä heinäkuuta 2009,
perinteisissä kasvirohdosvalmisteissa käytettäviä kasviperäisiä aineita, kasvirohdostuotteita ja niiden yhdistelmiä koskevan luettelon muuttamisesta
(tiedoksiannettu numerolla K(2009) 5804)
(ETA:n kannalta merkityksellinen teksti)
(2010/28/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/83/EY (1) ja erityisesti sen 16 f artiklan,
ottaa huomioon kasvirohdosvalmistekomitean 10 päivänä tammikuuta 2008 ja 6 päivänä maaliskuuta 2008 valmistelemat Euroopan lääkeviraston lausunnot,
sekä katsoo seuraavaa:
(1)
Calendula officinalis L ja Pimpinella anisum L ovat direktiivin 2001/83/EY vaatimusten mukaisia. Calendula officinalis L:ää ja Pimpinella anisum L:ää voidaan pitää kasviperäisinä aineina, kasvirohdostuotteina tai niiden yhdistelminä.
(2)
Sen vuoksi on aiheellista sisällyttää Calendula officinalis L ja Pimpinella anisum L komission päätöksen 2008/911/EY (2) liitteessä I vahvistettuun luetteloon perinteisissä kasvirohdosvalmisteissa käytettävistä kasviperäisistä aineista ja kasvirohdostuotteista ja niiden yhdistelmistä.
(3)
Päätöstä 2008/911/EY olisi sen vuoksi muutettava.
(4)
Tässä päätöksessä säädetyt toimenpiteet ovat ihmisille tarkoitettuja lääkkeitä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2008/911/EY seuraavasti:
1)
Muutetaan liite I tämän päätöksen liitteen I mukaisesti.
2)
Muutetaan liite II tämän päätöksen liitteen II mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä heinäkuuta 2009.

Labels: 0
17
6